钦定古今图书集成/理学汇编/学行典/第255卷 > 陈赤美
## 钦定古今图书集成/理学汇编/学行典/第255卷 > 陈赤美

按《延平府志》：“陈赤美，永安人。幼失父，竭力养母。年十
六，母继丧，贫无以殓，卖身于市民林贵家佣。年馀，偶
拾遗金二两，赎身以归，人以为孝感所致。堂兄长孙
老孤无依，赖美月省口粮，以济其终身。又常拾遗金
三两，见女子哭于道左，问其实，乃亡金者，即还之。会
督府取各府县丁壮从征，美与焉。福清之战，督府刘”
陷贼伏中，兵不及援；赤美力护以出，犹奋刺二倭后。
刘语本府周同知曰：“汝治有乡民陈赤美者，临阵英
舅如此，汝识否？”周乃使人下访致署中，及陞海道，载
之以行。凡剿海寇，缚贼首杨益等、擒二十四将，皆藉
其力。美初未读书识字而能知大义；至于临敌，斩贼
突阵护主，亦足称奇。军门王以其泉州功、军门刘以
其福清功、巡道秦以其下茂功、推官施、海、道周以其
《龙头寨》功：各赏银五两，知县傅以《孝义》匾奖之。